钦定古今图书集成/理学汇编/学行典/第078卷 > 明敖英慎言集训 > 《言贵有用》
## 钦定古今图书集成/理学汇编/学行典/第078卷 > 明敖英慎言集训 > 《言贵有用》

《古语》云：“一言可以兴邦。”

《中庸》曰：“国有道，其言足以兴。”

《左传》曰：“仁人之言，其利溥哉。”

颜鲁公曰：“齐桓公片言勤王，则九合诸侯，一匡天下。”
苏老泉曰：“昔者君子不求有言，不得已而言出，则天
下以为口实。”

薛文清公曰：“与居官者言当使有益于其身，有惠及
于人。”

《晁氏客话》曰：“狄仁杰一言而全人之社稷，颍考叔一言而全人之母子，晏子一言而省刑。”

英尝因《晁氏客话》而推广古人有用之言。“烛之武一言而秦伯退师，展禽一言而齐人不敢伐鲁北鄙，蔺相如一言而完璧归赵，申叔一言而楚庄王不夺人千乘之国，茅焦一言而祖龙认母。鲁仲连一言而赵人不敢帝秦。毛遂一言而定约从。田千秋一言而寤主。张子房一言而散沙中之偶语，袁盎一言而彻夫” 人之坐席。周勃一言，而北军左袒为刘。苏琼一言，而兄弟不忍争田曹。武惠王一言，“而南唐城陷，无一人横罹锋镝。” 寇莱公一言，而决策亲征“辽人气夺。” 王沂公一言，而西贼服“朝廷有人。” 富郑公一言，而契丹不取关南地。韩魏公一言，而调和两宫。胡澹庵一言，而金人不敢南牧者二十有四年。凡此类者，皆所谓“一言而兴邦” 者也，言出而天下以为口实者也，其利不既溥哉。。